Kalle Ruusunen

Karl (Kalle) Valdemar Ruusunen (5. helmikuuta 1912 Pernaja – 31. heinäkuuta 1999 Lake Worth, Florida, Yhdysvallat) oli suomalainen oopperalaulaja,Klassinen.fi  äänialaltaan baritoni.Ryhänen laulaa lauantain toivottuja  Itä-Savo 2011.

Ruusunen oli kotoisin Loviisan Pernajasta. Hän lauloi 1930-luvun lopulta 1940-luvun lopulle kymmenissä Suomalaisen Oopperan tuotannoissa Helsingissä. Hän näytteli 1940-luvulla myös kahdessa suomalaisessa elokuvassa, Jos oisi valtaa... (1941) ja Edvin Laineen elokuvassa Kirkastuva sävel (1946), jossa hänellä oli pääosa. Sota-aikana Ruusunen oli päämajan viihdytyskiertueilla suosittu tunteellisten laulujen esittäjä.Maarit Niiniluoto, Molotohvin koktaili, viitattu 7.11.2011

Sotien jälkeen 1947 Kalle Ruusunen muutti Yhdysvaltoihin, mutta vieraili Helsingin oopperatuotannoissa vielä vuosina 1949 ja 1956. Hän teki laulukiertueita amerikansuomalaisten asuinalueille, tapasi Kanadassa tulevan vaimonsa Kertun ja jäi asumaan Montrealiin. Palattuaan New Yorkiin hän toimi 1952–1954 Amerikan Äänen eli Voice of American suomenkielisten lähetysten palveluksessa. Vuosikymmenen puolivälissä hän asui ja työskenteli Kanadassa ja Suomessa, kunnes palasi Yhdysvaltoihin ja sai vuoden 1957 lopulla vakituisen solistin paikan saksalaisen katolisen kirkon kuorossa New Yorkissa. 

Yhdysvalloissa Ruususella oli rooli Bing Jungin elokuvassa Peilileikki (Mirror Game) 1967, jonka aiheena on yhdysvaltalainen kuoro Amerikan laulajat.Finland goes abroad , viitattu 7.11.2011 Hän on mukana myös siirtolaisuutta käsittelevässä dokumentissa Sydämeni laulu (1948) ja esiintyy yhdessä jaksossa pitkäaikaista televisiosarjaa Suspense.

Diskografia
Voiton tie, marssi. Kalle Ruusunen, Rondo rolp 25, 1942Äänitearkisto

Lähteet

Aiheesta muualla

Luokka:Suomalaiset baritonit
Luokka:Amerikansuomalaiset henkilöt
Luokka:Vuonna 1912 syntyneet
Luokka:Vuonna 1999 kuolleet